Wenn ich am Bodde leie  un nimmie weider wehs,  wenn mei Weld iwwer mer sesamme falld,  un ich käh Auswech mäh finne,  dann komme se  aus mer eraus  die Gedange  werre zu Worde  uffgeschrieb uff was,  was grad do is,  a Schdick Reklameblähdche,  orrer a alder Inkaafszeddel,  manchemol a Briefumschlach,  orrer a Bewerwung,  die moh  werrer serick komm is.  Iwwerall stehe se,  die Worde un Gedange,  die aus meim Kopp sprudele,  die net gefalle wolle,  sondern ähfach do sinn,  so wie Rähetrobbe,  die aus de Wolke falle  uf verderrder Bodde.  Se misse ähfach eraus,  damit am näckschde Dah  die Sunn werrer scheine kann.